Signe Højer har fødselsdag, og det har hun jo, og det er i dag.

Søndag den 1. november fylder Signe Højer 110 år, og derfor var der inviteret på kagekone og fest i hjemmet i Silkeborg.

Her var familie og venner samlet for at fejre Signe Højer, der er Danmarks ældste.

- Jeg har det jo så godt. Jeg er rask, og folk kommer og snakker med mig. Jeg hører ikke så godt, men jeg kan godt snakke med folk alligevel. Jeg har et godt og dejligt liv, siger Signe Højer.

I stuen vrimlede det med familie og venner i alle aldre, som alle var kommet for at ønske dagens fødselar tilykke.

- Jeg har aldrig været her, hvor der har været så mange mennesker, siger 13-årige Bjarke Højer.

- Hun er sød og gæstfri, og hun kan godt lide, når folk kommer og besøger hende, siger Bjarke Højer, der lige når at færdiggøre sætningen, da Signe Højer tilbyder ham endnu et stykke kage.

Du kan komme et smut med til 110 års fødselsdag i videoen øverst på siden.